text: Friture gav brand 
  02 august 2012 kl. 06.12
  Kvinde gik i panik, da frituregryden begyndte at brænde. Køkkenet i lejlighed i Vejle udbrændte.
  Det begyndte ellers meget fredeligt i familiens 3. sals lejlighed på Finlandsvej 119 i Vejle med madlavningen i køkkenet ved 18-tiden onsdag aften. Men desværre gik der ild i frituregryden på komfuret. Det fik kvinden til at gå i panik, og så gik det galt.   
  
  Panik x 2 
  Hun smed et vådt viskestykke over frituren, men måtte hurtigt erkende, at det ikke er måden at slukke den slags ild. Viskestykket begyndte nemlig at brænde og i panik over det, smed hun viskestykket fra sig over i en reol, som nu begyndte at brænde.
  
  Barn på sygehuset
  Det hele endte med, at køkkenet udbrændte og der var sodskader i lejligheden og i opgangen. Et barn på blot 3 måneder i en anden lejlighed måtte en tur på sygehuset for at blive undersøgt for røgforgiftning. Kvinde selv slap med skrækken.
  